Հայաստանի կանանց հավաքականը Եվրոպայի առաջնությունում կխաղա մարտական կազմով. առաջին խաղատախտակին կգործի Էլինա Դանիելյանը (2415), երկրորդում՝ Լիլիթ Մկրտչյանը (2390), երրորդում՝ Լիլիթ Գալոյանը (2291), չորրորդում՝ Մարիա Կուրսովան (2259), իսկ պահեստային խաղացողը կլինի Հայաստանի առաջնության՝ վերջին երկու տարիների հաղթող Մարիա Գևորգյանը (2262): Թիմի մարզիչն է Արթուր Չիբուխչյանը: Թիմային վարկանիշով Հայաստանի կանանց հավաքականը մրցաշարում զբաղեցնում է 11-րդ հորիզոնականը: Եվրոպայի կանանց առաջնությանը կմասնակցի 32 երկրի ազգային ընտրանի: